b'\n_START_ARTICLE_\nSvetovno prvenstvo v hokeju na ledu 1990\n_START_PARAGRAPH_\nSvetovno prvenstvo v hokeju na ledu 1990 je bilo \xc5\xa1tiriinpetdeseto Svetovno prvenstvo v hokeju na ledu. Potekalo je med 20. marcem in 2. majem 1990 v Bernu in Freiburgu, \xc5\xa0vica (skupina A), Lyonu in Meg\xc3\xa8vu, Francija (skupina B), Budimpe\xc5\xa1ti, Mad\xc5\xbearska (skupina C) ter Cardiffu, Wales, Zdru\xc5\xbeeno kraljestvo (skupina D). Zlato medaljo je osvojila sovjetska reprezentanca, srebrno \xc5\xa1vedska, bronasto pa \xc4\x8de\xc5\xa1koslova\xc5\xa1ka, v konkurenci osemindvajsetih reprezentanc, \xc5\xa1estindvajseti\xc4\x8d tudi jugoslovanske, ki je osvojila sedemnajsto mesto in se uvrstila v skupino B. To je bil za sovjetsko reprezentanco dvaindvajseti in zadnji naslov svetovnega prvaka.'